ТР да 18 меңгә якын күп балалы гаилә җир участогы алуга гариза биргән

Версия для печати

19 Июль 2012,12:25

4277 җир участогы шәхси милеккә тапшырылган

 (Казан, 19 июль, «Татар-информ»). Бүгенге көндә Татарстанда өч бала һәм аннан да күбрәк балалары булган гражданнар җир участогы алу өчен 17855 гариза тапшырган. Шул исәптә, 1925 гариза Интернет аша бирелгән.

Киләчәктә күп балалы гаиләләргә бирү өчен 4 мең гектардан артык җир участогын әзерләү процессы бара.

ТР Җир һәм милек мөнәсәбәтләре министрлыгының җир ресурслары идарәсе мәгълүматларына караганда, бүгенге көндә республиканың 40 муниципаль районында өч балалы һәм аннан да күбрәк балалары булган гаиләләргә гомуми 4277 җир участогы бирелгән, дип хәбәр итә Татарстан Җир һәм милек мөнәсәбәтләре министрыгы матбугат хезмәте.